În pieţe, intermediarii îşi vând nestingheriţi legumele.

Nu-şi fac nicio grijă că nu au atestat de producător, obligatoriu de la începtul lunii.

De partea cealaltă, adevăraţii fermieri se luptă cu actele. Soţii Filimon din Matca, localitate recunoscută pentru legumele gustoase, au lăsat deoparte munca în solarii şi, de două săptămâni, alergă după documente.

Producătorii se plâng că nu i-a învăţat nimeni cum să folosească caietul de comercializare. Tema lor cea mare sunt impozitele pe care le vor plăti.

Cei mai afectaţi sunt, până la urmă, consumatorii.

Atestatul de producător, eliberat de primărie, este valabil un an şi trebuie vizat şi de asociaţia agricolă din zonă. Cei care vând fără documente riscă amenzi cuprinse între 15.000 şi 22.500 de lei.